जनसंचार विभाग के प्राध्यापक डा. मनोज मिश्र ने भारतीय चिकित्सा अनुसंधान परिषद के वैज्ञानिकों के हवाले से बताया कि इस वर्ष ठंड के मौसम का विस्तार लेना भी इस वायरस के प्रसार में मददगार साबित हुआ है। जैसे ही मौसम में गर्मी बढ़ेगी यह स्वतः समाप्त हो जाएगा। उन्होंने कहा कि सावधानी के लिए अभी सुबह शाम ठंड के कपड़े पहनना जरूरी है। भीड़ भाड़ वाले सार्वजनिक स्थानों पर सतर्कता के अलावा दिन में सफाई के साथ कम से कम चार बार साबुन से हाथ मुंह धोना बचाव के लिए कारगर उपाय है। व्याख्यान के अंत में उपस्थित विद्यार्थियों द्वारा स्वाइन फ्लू को लेकर तरह-तरह के प्रश्न पूछे गये जिसका जवाब डा. प्रतीक मिश्र द्वारा दिया गया।